Δημοτική Ενότητα Φαλάνθου

μικρογραφία|Το σπίτι του Κολοκοτρώνη, στο Λιμποβίσι.
Η Δημοτική Ενότητα Φαλάνθου ανήκει διοικητικά στο Δήμο Τρίπολης και αποτελείται από 7 Δημοτικές Κοινότητες. Τσελεπάκου, Αλωνισταίνης, Μαινάλου, Πιάνας, Ροεινού, Σιλίμνης και Χρυσοβιτσίου.

 Γενικές πληροφορίες 
Η Φάλανθος ήταν πόλη της Αρχαίας Αρκαδίας, επί του ομωνύμου Φαλάνθου Όρους, το οποίο ταυτίζεται σήμερα με τα βουνά που βρίσκονται στα δυτικά της Αλωνίσταινας. Ολόκληρη η περιοχή του Φαλάνθου συνδέεται με τον Αρχιστράτηγο του Αγώνα, Κολοκοτρώνη και την Επανάσταση του 1821.

Ξεκινώντας ο επισκέπτης από την Τρίπολη, φτάνει ανηφορίζοντας στην ιστορική τοποθεσία «Τρίκορφα», όπου στη διάρκεια της Ελληνικής Επανάστασης του 1821, έγιναν πολλές μάχες κατά των Τούρκων. Μετά συναντάμε τη Σιλίμνα, που λόγω της στρατηγικής της θέσης, πραγματοποιήθηκε η πρώτη αξιόλογη επιτυχία του επαναστατικού αγώνα, επί Αρκαδικού εδάφους. Στην πλατεία υπάρχει προτομή του Πάνου Κολοκοτρώνη, γιού του Θεόδωρου. 

Δύο κυρίως διαδρομές δίνουν στον επισκέπτη την ευκαιρία της γνωριμίας με τον τόπο. Και οι δύο μέσα στο κατάφυτο ελατόδασος του Μαινάλου. Ακολουθώντας την Επαρχιακή Οδό από Τρίπολη για Δαβιά, μετά Αλωνίσταινα και τέλος Βυτίνα, συναντάμε το χωριό Μαίναλο, τη Δαβιά, την Κάτω Δαβιά, το Ροεινό με πετρόχτιστα σπίτια, την Πιάνα, η οποία χρωστάει το όνομά της στο θεό Πάνα και την Αλωνίσταινα. Στα υψώματα της Δαβιάς (πρωτεύουσα του πρώην Δήμου Φαλάνθου), βρισκόταν η Βυζαντινή Ταβία. Πρίν από τη Δαβιά, δεξιά, είναι το παλιό χωριό Μαίναλο (παλαιότερα Ζαράκοβα) με ιστορικό πύργο. Φαίνονται ακόμη τα ερείπια του αρχαίου ναού της Λυκοάτιδας Άρτεμης. Στην Άνω Δαβιά θα δούμε το μαρμάρινο καμπαναριό του Αη-Νικόλα, τα γραφικά μπαλκόνια των σπιτιών, τους τέσσερις λιθόκτιστους νερόμυλους με την ιδιάζουσα τοιχοποιία, το τοξωτό γεφύρι του Ελισσώνα και το ερειπωμένο Μεσαιωνικό Κάστρο.

 Διοικητική διαίρεση 
Δημοτική Ενότητα Φαλάνθου (Έδρα: Δαβιά) - Πληθυσμός: 405 κάτοικοι (2021)Δημοτικές ΚοινότητεςΚάτοικοι (2021)ΟικισμοίΚάτοικοι (2011)Δημοτική Κοινότητα Τσελεπάκου104ο Τσελεπάκος27η Δαβιά38η Κάτω Δαβιά24Δημοτική Κοινότητα Αλωνισταίνης64η Αλωνίσταινα124Δημοτική Κοινότητα Μαινάλου28το Μαίναλο75Δημοτική Κοινότητα Πιάνας57η Πιάνα120Δημοτική Κοινότητα Ροεινού57το Ροεινό77Δημοτική Κοινότητα Σιλίμνης51η Σιλίμνα68 Δημοτική Κοινότητα Χρυσοβιτσίου44το Χρυσοβίτσι54τα Μανταίικα36
 Δείτε επίσης 
 Δήμος Φαλάνθου
Αρκουδόρεμα Αρκαδίας
Παναγία Αρκουδορέματος Αρκαδίας
Λιμποβίσι Αρκαδίας

 Εξωτερικοί σύνδεσμοι 
 Δήμος Φάλανθος: Η λάμψη της ιστορίας (βίντεο στο youtube)

 Εικόνες 

 Παραπομπές 

 Χάρτης 

Κατηγορία:Δημοτικές Ενότητες της Ελλάδας
Κατηγορία:Δήμος Τρίπολης
Κατηγορία:Τρίπολη Αρκαδίας